Pa vas na hy glo seun hangArgieffoto Kol. Sabata Mokgwabone, woordvoerder van die polisie, het gesê die saak teen Boitumelo Seoposengwe is tot 12 Januarie uitgestel sodat hy om regshulp kan aansoek doen. Hy bly in aanhouding. Die 29-jarige pa word daarvan beskuldig dat hy sy seun op 24 Desember aan ŉ dakbalk by ŉ huis in Taung opgehang het. Volgens die polisie het Seoposengwe homself en sy seun in ŉ agterkamer by die huis toegesluit. Familielede het glo later deur die venster geloer en gesien die seun hang aan ŉ dakbalk. Seoposengwe het gevlug maar later teruggekeer en homself op die toneel aan die polisie oorgegee.